કરણ જોહરના પ્રોડક્શન અને કરણ મલ્હોત્રાના દિગ્દર્શન હેઠળની ‘અગ્નિપથ’ને મળેલું બમ્પર ઓપનિંગ માત્ર એક દિવસ પૂરતું રહ્યું છે. ફિલ્મને પહેલા દિવસે થયેલા લગભગ પચીસ કરોડ રૂપિયા સુધીના બિઝનેસને કારણે ફસ્ર્ટ-ડે અને સિંગલ-ડે કલેક્શનના ફિલ્મે બૉક્સઑફિસ રેકૉર્ડ્સ તોડ્યા છે. જોકે એની પાછળનું મોટું કારણ ૨૬ જાન્યુઆરીની જાહેર રજાના દિવસે ફિલ્મને રિલીઝ કરવાના નિર્ણયને કહી શકાય. જોકે શુક્રવાર સામાન્ય દિવસ હોવાને કારણે ફિલ્મના બિઝનેસમાં ધરખમ ઘટાડો જોવા મળ્યો છે. ટ્રેડ રિપોર્ટ્સ અનુસાર ફિલ્મના બિઝનેસમાં સાર્વત્રિક ચાલીસથી પચાસ ટકાના ઘટાડા બાદ ફિલ્મે શુક્રવારે લગભગ ૧૨ કરોડ રૂપિયાની કમાણી કરી છે.